KRITERIJI

ZA IZBOR UČENIKA / UČENICE GENERACIJE OSNOVNE ŠKOLE GORNJA VEŽICA, RIJEKA

**I. OPĆE ODREDBE**

**Članak 1.**

Ovim kriterijima propisuje se način izbora učenika / učenice[[1]](#footnote-1) generacije osmih razreda Osnovne škole Gornja Vežica u Rijeci.

**Članak 2.**

Učenikom generacije može postati onaj kandidat / kandidatkinja[[2]](#footnote-2) koji ispunjava sljedeće uvjete:

1. tijekom je školovanja imao odličan uspjeh u svim razredima.
2. tijekom je školovanja nisu izrečene kaznene pedagoške mjere.
3. tijekom se školovanja isticao radom u slobodnim aktivnostima
4. učenik je OŠ Gornja Vežica najmanje četiri posljednje godine školovanja
5. ukoliko učenik ispunjava uvjete pod točkama 1. - 3., a ne ispunjava uvjet pod točkom 4., u iznimnim slučajevima Povjerenstvo može uzeti u obzir i njegovu kandidaturu.

**Članak 3.**

U izboru učenika generacije vrjednuju se rezultati u radu školskih slobodnih aktivnosti, uspjesi na natjecanjima znanja i stvaralaštva, smotrama likovnog, glazbenog, tehničkog stvaralaštva u organizaciji AZOO-a i MZOŠ-a ili rezultati natjecanja koja imaju suglasnost MZOŠ-a, te sudjelovanje u Školskom športskom klubu.

 **Članak 4.**

Elementi koji se vrjednuju pri rangiranju kandidata za učenika generacije jesu:

1. uspjeh u učenju tijekom osnovnoga školovanja
2. sudjelovanje u radu školskih slobodnih aktivnosti
3. uspjeh na natjecanjima znanja iz pojedinih predmeta
4. uspjeh na smotrama, izložbama i sl.
5. sudjelovanje u radu Školskog športskog kluba
6. predsjedanje razrednim odjelom
7. predsjedanje Učeničkim vijećem
8. mišljenje Učiteljskog vijeća Škole

**Članak 5.**

Izabran može biti učenik završnog razreda koji ispunjava uvjete iz čl. 2. i 3. ovih kriterija ako se prijavi na školski natječaj za učenika generacije.

## II. NAČIN VRJEDNOVANJA AKTIVNOSTI

**Članak 6.**

Aktivnosti iz čl. 2., 3. i 4. ovih kriterija vrjednuju se na sljedeći način:

**1.** Zbroj prosječnih ocjena (zaokruženih na dvije decimale) na kraju svake školske godine za završni razred pomnožen s koeficijentom 2,5. Uzorno vladanje po godini nosi 1 bod, dobro vladanje 0,5 boda.

**2.** Za svaku godinu rada u školskim slobodnim aktivnostima upisanim u svjedodžbu kandidat po aktivnosti u svakom razredu dobiva 2 boda, pri čemu se od I. do IV. razreda boduju maksimalno dvije slobodne aktivnosti po razredu, a od V. do VIII. razreda maksimalno tri slobodne aktivnosti po razredu.

**3.** Za sudjelovanje i osvojeno mjesto na školskom, županijskom i državnom natjecanju, europskom i svjetskom natjecanju znanja iz pojedinih predmeta kandidat može dobiti sljedeći broj bodova:

|  |  |
| --- | --- |
| razina natjecanja | b r o j b o d o v a |
| I. mjesto | II. mjesto | III. mjesto | sudjelovanje |
| županijsko natjecanje | 4 | 3 | 2 | 1 |
| državno natjecanje | 12 | 9 | 6 | 1 |
| olimpijade znanja, europska i svjetska natjecanja | 13 | 10 | 8 | 1 |

Natjecanja Klokan bez granica i Hippo računaju se u olimpijade znanja ako je učenik ušao u 10% najboljih rezultata.

Ako je natjecanje skupno, kandidatu, koji je bio član skupine, pripada 50% bodova od bodova predviđenih za pojedinačni uspjeh.

**4.** Za osvojeno mjesto na natjecanjima i smotrama likovnog, glazbenog, jezičnog, dramskog, recitatorskog, literarnog, tehničkog stvaralaštva te natjecanjima Mladeži Crvenoga križa:

|  |  |
| --- | --- |
| razina natjecanja | br o j b o d o v a |
| I. mjesto | II. mjesto | III. mjesto | sudjelovanje |
| županijsko natjecanje | 4 | 3 | 2 | 1 |
| državno natjecanje | 12 | 9 | 6 | 1 |
| olimpijade, europska i svjetska natjecanja | 13 | 10 | 8 | 1 |

Ako je natjecanje skupno, kandidatu, koji je bio član skupine, pripada 50% bodova od bodova predviđenih za pojedinačni uspjeh.

**Napomena:** U tehničkom stvaralaštvu boduje se jedno priznanje i to ono koje nosi više bodova na smotri.

Maksimalan broj bodova koji kandidat može dobiti po ovoj osnovi jest 84.

5.Za svaku godinu sudjelovanja u Školskom športskom klubu kandidat dobiva 2 boda.

Maksimalan broj bodova koji kandidat može dobiti po ovoj osnovi jest 8.

**6.** Za svaku godinu predsjedanja razrednim odjelom kandidatu dobiva 1 bod. Ako je predsjedavao Učeničkim vijećem, za svaku godinu dobiva 3 boda.

**7.** Tajnim glasovanjem članovi Učiteljskog vijeća Škole daju svoj glas za učenika generacije. Onaj učenik koji dobije najveći broj glasova Učiteljskog vijeća dobiva 20 bodova.

Učiteljsko vijeće tajnim glasovanjem kandidatima za učenika generacije dodjeljuje broj bodova prema sljedećoj formuli: . Pri čemu A označava broj glasova koje je učenik dobio, a B ukupan broj članova Učiteljskog vijeća koji su sudjelovali u glasanju.

## IZBOR UČENIKA GENERACIJE

**Članak 7.**

Praćenje, prikupljanje prijedloga i zbrajanje rezultata u Školi vrši Povjerenstvo za izbor učenika generacije.

Povjerenstvo imenuje Učiteljsko vijeće Škole.

**Članak 8.**

Povjerenstvo se sastoji od sedam članova: ravnateljica, pedagoginja, psihologinja Škole koja je ujedno i predsjednica Povjerenstva, dva učitelja / dvije učiteljice (po jedan / jedna iz razredne nastave i predmetne nastave), predstavnik roditelja kojeg predlaže Vijeće roditelja i jedan učenik sedmog razreda kojeg predlaže Vijeće učenika.

Za člana Povjerenstva ne mogu biti birani: razrednici / razrednice završnih razreda, kao ni učiteljice / učitelji koji su vodili generaciju završnog razreda, te roditelj čije je dijete kandidat za učenika generacije.

**Članak 9.**

Prikupljeni se podatci provjeravaju te se pristupa bodovanju istih. Na osnovi broja bodova Povjerenstvo sastavlja popis kandidata za učenika generacije i oglašava ga.

Ako dva ili više kandidata imaju jednak broj bodova, prednost ima učenik koji ima veći broj bodova za uspjeh u učenju. Ako i po ovoj osnovi kandidati imaju jednak broj bodova, prednost ima onaj koji ima veći broj bodova za uspjeh na natjecanjima znanja. Ako i po ovoj osnovi dva ili više kandidata imaju jednak broj bodova, prednost ima onaj koji ima veći broj bodova za uspjeh na smotrama likovnog, glazbenog, jezičnog, dramskog, recitatorskog, literarnog, tehničkog stvaralaštva te natjecanjima Mladeži Crvenoga križa:

Ako i po ovoj osnovi dva ili više kandidata imaju jednak broj bodova, prednost ima onaj koji ima veći broj bodova na osnovi ocjene Učiteljskog vijeća.

**Članak 10.**

Povjerenstvo o svom radu vodi zapisnik i dostavlja ga razrednim odjelima osmih razreda koji moguće pisane primjedbe upućuju Učiteljskom vijeću.

**Članak 11.**

Učiteljsko vijeće razmatra prijedlog Povjerenstva i moguće primjedbe razrednih odjela ili kandidata za učenika generacije i donosi odluku o izboru učenika generacije.

**Članak 12.**

Prigovor na odluku Učiteljskog vijeća podnosi se Školskom odboru u roku od tri dana nakon proglašenja učenika generacije.

Odluka Školskog odbora je konačna.

**Članak 13.**

Rok za proglašenje učenika generacije je kraj nastavne godine.

**Članak 14.**

Na prikladnom mjestu u Školi ističe se uvećana fotografija učenika generacije i pojedinačne fotografije prvih deset kandidata.

 Ako Škola ima manje od deset kandidata za učenika generacije, ističu se fotografije svih kandidata koji su se natjecali.

**Članak 15.**

Učenik generacije dobiva priznanje “Učenik generacije” koja je sastavni dio ovih kriterija.

U skladu s materijalnim mogućnostima Škole, učeniku generacije mogu se dodijeliti novčane nagrade i odgovarajući darovi.

## IV. PRIJELAZNE I ZAVRŠNE ODREDBE

**Članak 16.**

Izmjene i dopune ovih kriterija donose se na način i po postupku po kojima su Kriteriji i doneseni.

**Članak 17.**

Kriteriji stupaju na snagu danom donošenja.

1. U daljnjem će tekstu učenik označavati i učenicu. [↑](#footnote-ref-1)
2. U daljnjem će tekstu kandidat označavati i kandidatkinju. [↑](#footnote-ref-2)